Ինչ վերաբերում է հարցին, թե «Ծառուկյան» դաշինքը իշխանության հետ կոալիցիա կկազմի՞, թե՞ ոչ` դա կախված է վարչապետի անձից, նայած թե ով կլինի վարչապետը և ինչ տնտեսական քաղաքականություն կիրականացնի: Կոալիցիան ինքնանպատակ չէ, այսինքն՝ զուտ պաշտոնների համար մղվող պայքար չէ: «Ծառուկյան» դաշինքն ընտրություններից առաջ իր տնտեսական ծրագիրն էր ներկայացրել: Այդ ուժն ընտրական միջոցառման ժամանակ չստացավ մեծամասնություն և իր տնտեսական ծրագրերը չկարողացավ իրականացնել: Հիմա կախված նրանից, թե ո՛վ կլինի վարչապետը, ի՛նչ տնտեսական քաղաքականություն կիրականացնի, որոշում կկայացվի: Այսինքն՝ ցանկացած հարց կախված է վարչապետի անձից: